ԱԺ պետաիրավական հանձնաժողովի նիստում քննարկվեց ԵԼՔ դաշինքի կողմից մշակված «2008 թվականի մարտի 1-2-ի իրադարձությունների վերաբերյալ» հայտարարության նախագիծը: ՀՀԿ-ականներն այսօր սովորականից լուռ էին, հիմնական քննարկումն ընթանում էր նախկին դատախազ Գեւորգ Կոստանյանի եւ ԵԼՔ խմբակցության ղեկավար, նախագծի հիմնական զեկուցող Նիկոլ Փաշինյանի միջեւ: Կոստանյանը Փաշինյանից հետաքրքվեց, թե չի՞ կարծում, որ Մարտի 1-ի դեպքերի պատճառներն ավելի խորն են եւ քաղաքացին դուրս չէր եկել փողոց միայն ընտրությունների արդյունքների համար, այլ նաեւ խնդիրը սոցիալական հիմքեր ուներ: Կոստանյանի հարցին Փաշինյանը պատասխանեց.